Tädi Pilvil oli õigus. Kärbsed ärkavad kell 5. Aga kui ma poleks läinud piitsa järgi, et magavaid lapsi nende kõdist säästa, (äial kõrvaltoas oli parasjagu varahommikuses püüdmises paus), poleks ma vast kirjutamist alustada saanudki. Lihtsalt ei ole antud laste kõrvalt aega. Naljakal kombel "puhkuse" ajal just eriti mitte. Nii et olen kärbestele tänulik, kellest selle toa kaks viimast nüüd ülbelt mu arvuti ekraanile ja klaviatuurile maanduvad. Köögi laest ripub kohutav, laipu täis kärbsepaper, kuid seda hirmsat asja on siin vaja. Nagu olete vast aru saanud, oleme maal. Eesti mõistes maal. Sellele eelnes 7 nädalat Torontos, minu vanemate pool, sootuks teistsuguses suves.